Carnivàle

Carnivàle er en amerikansk TV-serie, skrevet av Daniel Knauf og produsert av TV-selskapet HBO. Handlingen foregår under den store depresjonen i USA og tørkekatastrofen i Midtvesten på 1930-tallet. Den følger to tilsynelatende uavhengige historier, den ene om et omreisende tivoli, den andre om en baptistprest. Serien var planlagt å gå i seks sesonger, men ble stoppet etter bare to.

 Handling 
Handlingen i Carnivàle er satt til 1930-tallets USA og beskriver to vesensforskjellige miljøer: en gruppe omflakkende underholdningsartister og tradisjonelle troende. Temaet kretser rundt kampen mellom det gode og det onde og spørsmålet om fri vilje kontra skjebne. Deler av historien har elementer hentet fra kristen teologi blandet med frimureri og gnostisisme. 

Fortellingen i Carnivàle har flere likhetstrekk med en serie som Twin Peaks, og Michael J. Anderson spiller også framtredende roller i begge seriene. Flere av episodene har innslag av overnaturlige fenomener, og etter hvert som historien skrider fram, blir publikum klar over nye sider ved den mystiske fortellingen. 

De to sesongene av Carnivàle finner sted i den økonomiske nedgangstiden mellom 1934 og 1935, og består av to hoveddeler som gradvis føres sammen. 

Den første forteller om Ben Hawkins (spilt av Nick Stahl), en ung mann med uforklarlige helbredende krefter som blir med et omreisende sirkus som kommer forbi hjemmet hans i Milfay i Oklahoma. Like etter begynner Ben å få surrealistiske drømmesyn som setter ham på sporet av Henry Scudder, en dagdriver som var involvert i sirkuset for mange år siden, og som tilsynelatende har de samme uvanlige evnene som Ben.

Den andre sesongen handler om broder Justin Crowe (spilt av Clancy Brown), en predikant som bor sammen med søsteren Iris i California. Han oppfatter Bens profetiske drømmer og oppdager etter hvert sine egne overnaturlige krefter, blant annet å kunne forme og kue andre etter sin egen vilje og få deres synder og ondskap til å manifestere seg i skremmende visjoner. Broder Justin hengir seg fanatisk til kallet og oppgavene som en Guds tjener.

 Produksjon 

Serien ble ingen stor publikumssuksess, og ble stoppet etter to sesonger.

Planen var at serien skulle gå i seks sesonger, fordelt over tre ulike tidsperioder, med to sesonger for hver tidsepoke og tolv episoder i hver sesong. Da serien ble avsluttet etter kun sesonger er det mange spørsmål som er åpne. Det har derfor vært spekulert både i film og flere episoder, uten at noe konkret har kommet på bordet. Serien fikk en liten og dedikert fanskare, og kan således betegnes som en kultserie.

Produksjonen krevde betydelig historisk forarbeid for å være overbevisende, Dette ble mulig med HBOs sterke finansielle støtte. Betydelige kunstneriske grep ble gjort. I 2004 vant Carnivàle fire Emmy-priser, blant annet for beste kostyme og kinematografi. 

For å gjenskape en følelse av et tørt og støvete miljø, ble det brukt røykkanoner på filmsettet. 

Anslagsvis 5000 mennesker medvirket til Carnivàles første sesong alene. Det kreative teamet lyttet til radioprogrammer og musikk fra 1930-tallet og leste gamle Hollywood-magasiner for å få på plass periodens lyd, språk og slang. Den kunstneriske avdelingen hadde et omfattende forskningsprogram på en rekke biblioteker for å finne gamle kataloger og tidsskrifter. Disse ble også kjøpt på loppemarked og i antikvitetshandler.

Innendørsstevne nene ble filmet i Santa Clarita Studios i Santa Clarita i California, mens utendørsscenene ble filmet ulike steder i California. Den fiktive byen Mintern, der historien om broder Justin og Iris var basert, ble filmet på Paramount Ranch i Malibu. Settet ble flyttet rundt om i California for å filme bondegårder og lignende for å gjenskape miljøet i delstatene Oklahoma, Texas og New Mexico. Den faste filmplasseringen i sesong 2 var Big Sky Ranch, som også ble brukt til broder Justin nye hjem i oppdiktede stedet New Canaan.

 På norsk fjernsyn 
I Norge har serien blitt vist to ganger, begge ganger på NRK 2.

 Skuespillere 
 Michael J. Anderson som Samson.
 Adrienne Barbeau som Ruthie.
 Clancy Brown som broder Justin.
 Debra Christofferson som Lila.
 Tim DeKay som Clayton 'Jonesy' Jones.
 Clea DuVall som Sofie.
 Cynthia Ettinger som Rita Sue Dreifuss.
 Carla Gallo som Libby Dreifuss.
 Toby Huss som Felix 'Stumpy' Dreifuss.
 Amy Madigan som Iris Crowe.
 Nick Stahl som Ben Hawkins.
 Brian Turk som Gabriel.
 Patrick Bauchau som Professor Ernst Lodz.
 Ralph Waite som pastor Norman Balthus.
 John Savage som Henry 'Hack' Scudder.
 Scott MacDonald som Burley.
 Robert Knepper som Tommy Dolan.
 John Fleck som Gecko.
 Karyne Steben som Alexandria.
 John Carroll Lynch som Varlyn Stroud.
 Sarah Steben som Caladonia.
 Blake Shields som Osgood.
 K Callan som Eleanor McGill.
 Bill Moseley som Possum.
 Amanda Aday som Dora Mae Dreifuss.
 Daniel Browning Smith som Rubber Boy.
 Don Swayze som mann med tatovering
 Michael Massee som en russisk soldat.
 Glenn Shadix som Val Templeton.
 Time Winters som Wilfred Talbot Smith.
 Matt McCoy som Ned Munson.
 Frank Collison som Jasper.
 Ted Rooney som Flasher.
 Paul Hipp som Bert Hagenbec.
 Bree Walker som Sabina Engstrom,
 Valeria Hernandez som Catalina de la Rosa.
 Gene Wolande som Clyde.
 Mark Ankeny som en annonsør.
 Kelly Lynn Warren som en frivillig.
 Eliza Pryor Nagel som Celeste Watkins.
 Kim Robillard som Frank Mooney.
 Matthew McGrory som Giant.
 Forest Temple som Lester McGill.
 John Aylward som Biskop McNaughton.
 Steph DuVall som Ear.
 Kurt Fuller som Bud Everhard.
 Jon Gries som Texas Ranger
 Mark Boone Junior som Alvin.
 John Doe som Phineas Boffo.
 Richard Fancy som en psykiater
 Leo Fitzpatrick som Ern.
 John Hannah som Stangler.
 Jimmi Simpson som Lee.
 John Allsopp som Fletch.
 Lilli Babb som en liten jente.
 Jamie Kaler som Justin.
 Spencer Garrett som Balthus.
 Price Carson som en vakt.
 Sydney Dever som Octavia.
 Jordan Orr som Alexsei.
 Dennis W. Hall som Garrett.
 Gigi De Leon som en prostituert
 Tony Perez som en Bartender
 Erin Sanders som Irina.
 Devon Reeves som Ginny.
 Saemi Nakamura som Hiroshi.
 Deborah Strang som Becca Donovan.
 Brent Hinkley som Wheel Man.
 Michael Waltman som Toady.
 Michael D. Nye som Pa1.
 Wil Myer som Kid1.
 Derrick O'Connor som Pastor Devin Kerrigan.
 Wolf Muser som Klaus.
 Jeff Austin som Rowlett.
 Ellen Geer som The Crone.
 Dakin Matthews som Evander Geddes.
 William Bassett som Dr. Delichter.
 Lisa Brounstein som Dottie.
 John T. Grantham som Older Thug.
 Lorna Scott som Coreen Templeton.
 Hawthorne James som Charlie Lewis.
 Judith Hoag som Miss Jolene.
 Rene Kirby som Hoppy.
 Matt Beck som Leroy.
 Gabriel Mann som Harlan Staub. 
 Ron Perkins som Carroll Templeton.
 David Darmstaeder som C.L. Dill.
 Jeff Doucette som Bill McKechnie.
 Dave Hanson som Willie. 
 Jenna Boyd som Maddy Crane.
 Peter Jason som Lou Edwards

 Eksterne lenker 

 Carnivàle hos TV.com 

Kategori:Fantasyserier fra USA
Kategori:Thrillerserier fra USA
Kategori:Dramaserier fra USA
Kategori:TV-produksjoner fra USA, fra 2000-årene
Kategori:TV-produksjoner på HBO